సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
MS Dhoni: ధోనీ కెరీర్‌ని మీరెలా డిసైడ్ చేస్తారు..?: బ్రావో
మహేంద్రసింగ్ ధోనీ లాంటి క్రికెటర్ కెరీర్.. స్వయంగా అతను నిర్ణయించుకుంటే తప్ప ముగియదు. విమర్శకులు ఎప్పుడూ ఏదో ఒకటి ఇలా మాట్లాడుతూనే ఉంటారు - డ్వేన్ బ్రావో
Samayam Telugu | Updated:
Nov 29, 2018, 03:53PM IST
భారత మాజీ కెప్టెన్ మహేంద్రసింగ్ ధోనీ టీ20 కెరీర్‌ని ఎవరూ డిసైడ్ చేయలేరని వెస్టిండీస్ మాజీ క్రికెటర్, ఐపీఎల్‌లో చెన్నై సూపర్ కింగ్స్ ఆల్‌‌రౌండర్ డ్వేన్ బ్రావో అభిప్రాయపడ్డాడు. ఈ ఏడాది ఐపీఎల్‌లో మెరుగ్గా రాణించిన ధోనీ.. ఆ తర్వాత ఇంగ్లాండ్ పర్యటనలో, వెస్టిండీస్‌‌తో ఇటీవల ముగిసిన వన్డే సిరీస్‌లో పేలవంగా విఫలమయ్యాడు. ఈ కారణంగా.. ఆస్ట్రేలియాతో టీ20లకి అతడ్ని పక్కన పెట్టిన సెలక్టర్లు.. వికెట్ కీపర్‌గా రిషబ్ పంత్‌ని ఎంపిక చేశారు. దీంతో.. ధోనీ టీ20 కెరీర్ ఇక ముగిసిపోయిందని మాజీ క్రికెటర్లు కొంత మంది అభిప్రాయపడ్డారు.
ధోనీ టీ20 కెరీర్‌పై వస్తున్న అభిప్రాయాలపై తాజాగా డ్వేన్ బ్రావో స్పందించాడు. ‘మహేంద్రసింగ్ ధోనీ లాంటి క్రికెటర్ కెరీర్.. స్వయంగా అతను నిర్ణయించుకుంటే తప్ప ముగియదు. విమర్శకులు ఎప్పుడూ ఏదో ఒకటి ఇలా మాట్లాడుతూనే ఉంటారు. ఆటగాళ్ల స్థాయిని బట్టి.. దాని ప్రభావం ఉంటుంది. కానీ.. ధోనీ ఇప్పటికే తన సత్తా ఏంటో..? నిరూపించుకున్న ఆటగాడు. ఈ ఏడాది ఐపీఎల్‌లోనూ అతను విమర్శకులకి బదులిస్తూ బ్యాట్‌తో రాణించాడు. ఇప్పటికీ ప్రపంచంలోనే అత్యుత్తమ క్రికెటర్ ధోని. కాబట్టి.. రిటైర్మెంట్‌పై అతనే ఓ నిర్ణయం తీసుకుంటాడు. అంతేతప్ప.. ఎవరూ అతని టీ20 కెరీర్‌ని డిసైడ్ చేయలేరు’ అని డ్వేన్ బ్రావో వెల్లడించాడు.